Diari Oficial de la Generalitat Valenciana


Sumari del DOGV 5445, del 07-02-2007 (2007/1101)

RESOLUCIÓ de 12 de gener de 2007, de la Direcció General de Justícia, de la Conselleria de Justícia, Interior i Administracions Públiques, per la qual s'atorguen destinacions corresponents al concurs de trasllats de 30 d'octubre de 2006, pel qual s'oferien places vacants de nova creació entre funcionaris dels cossos o escales de gestió processal i administrativa, tramitació processal i administrativa i auxili judicial de l'administració de justícia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5445

Data del DOGV
:   07-02-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/1101


Data del document
:   12-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * concurs administratiu
    * personal de l'administració de justícia

Vist l'expedient instruït com a conseqüència del concurs de trasllats convocat per Resolució de 30 d'octubre (BOE 10.11.2006), per a cobrir places de nova creació entre funcionaris dels cossos i escales de gestió processal i administrativa, tramitació processal i administrativa i auxili judicial de l'administració de justícia.
Aquesta Direcció General de Justícia, de conformitat amb el que disposen el títol VIII de la Llei 19/2003, de 23 de desembre, que modifica la Llei Orgànica 6/1985, d'1 de juliol, del Poder Judicial, i el capítol II del títol III i la disposició derogatòria única del Reglament d'Ingrés, Provisió de Llocs de Treball i Promoció Professional del Personal Funcionari al Servei de l'Administració de Justícia, aprovat pel Reial Decret 1451/2005, de 7 de desembre, ha disposat:
Primer
Fer públiques les destinacions que amb caràcter definitiu han sigut adjudicades als funcionaris que han participat en el concurs de trasllats, convocat per la Resolució mencionada anteriorment, que es corresponen amb els relacionats en l'annex I de la resolució de convocatòria.
Segon
Excloure del concurs de trasllats als funcionaris que es relacionen en la pàgina web del Ministeri de Justícia (www.mju.es).
Tercer
Declarar caducades les instàncies presentades pels participants en el present concurs que no han obtingut destinació, per la qual cosa no seran tingudes en compte en futurs concursos de trasllats.
Quart
Declarar desertes les places no adjudicades en el present concurs, llevat que es pretenguen amortitzar davant de modificació de la plantilla orgànica o reordenació d'efectius d'un centre de destinació, per la qual cosa seran cobertes per funcionaris de nou ingrés.
Cinqué
El termini de presa de possessió serà de tres dies naturals, si no implica canvi de localitat del funcionari; vuit dies naturals, si implica canvi de localitat dins de la comunitat autònoma, i vint dies naturals, si implica canvi de comunitat autònoma, a excepció de la Comunitat Autònoma de Canàries, Comunitat Autònoma de les Illes Balears, Ciutat de Ceuta i Ciutat de Melilla, que serà d'un mes tant si el lloc de treball a les Illes o a les ciutats és el d'origen com si és el de destinació.
L'esmentat termini de presa de possessió començarà a comptar-se a partir de l'endemà del cessament, que haurà d'efectuar-se dins dels tres dies hàbils següents a la publicació de la present Resolució en el Boletín Oficial del Estado.
El termini possessori serà retribuït per l'administració competent respecte a la plaça obtinguda en concurs.
Per a la formalització dels documents de cessament i/o presa de possessió, hauran de personar-se a la seu de la Direcció Territorial de la Conselleria de Justícia, Interior i Administracions Públiques que corresponga en atenció a la província on està destinada la plaça afectada.
DIRECCIÓ TERRITORIAL D'ALACANT
Rambla Méndez Núñez, núm. 41-2a planta.
03476 ALACANT
DIRECCIÓ TERRITORIAL DE CASTELLÓ
C/ Major, núm. 76
12418 CASTELLÓ.
DIRECCIÓ GERERAL DE JUSTÍCIA DE VALÈNCIA
C/ Historiador Chabàs, núm. 2
46427 VALÈNCIA
Els horaris en què hauran d'efectuar-se les compareixences en les esmentades seus són els següents:
Formalització de cessament: (en els dies del termini de cessament): d'11.00 a 14.00 hores.
Formalització preses de possessió: (en els dies de termini possessori): de 08.30 a 09.30 hores.
Aquells funcionaris que van ser destinats en comissió de serveis als òrgans judicials de nova creació que van entrar en funcionament el 30 de desembre de 2006 i les destinacions dels quals han sigut confirmades per aquesta resolució, tindran els mateixos terminis possessoris que la resta d'adjudicataris. Les gerències territorials, en l'àmbit del Ministeri de Justícia, i les comunitats autònomes amb competències assumides concediran els esmentats terminis com a dies de permís retribuït, tenint en compte les necessitats del servei.
Si la Resolució comporta reingrés al servei actiu a l'administració de justícia en els cossos i escales de gestió, tramitació o auxili, el termini possessori de vint dies naturals haurà de computar-se des de l'endemà de la publicació d'aquesta resolució en el Boletín Oficial del Estado, però en el present cas l'esmentat termini no resulta retribuït, ja que es produeix abans de formalitzar-se el reingrés en els cossos i escales de gestió, tramitació o auxili i, per tant, no pot ser computat com de serveis efectius.
En el cas que els funcionaris reingressats per mitjà del present concurs es troben en actiu en un altre cos de l'administració de Justícia i no vulguen que s'interrompa la seua relació de servei amb l'administració, atesa la necessitat de comptar amb el temps indispensable per a efectuar la presa de possessió, podran sol·licitar a les gerències territorials del Ministeri de Justícia de l'àmbit en què estiguen destinats o, si és el cas, als òrgans corresponents de les comunitats autònomes amb competències assumides, un permís retribuït d'un dia, si no hi ha canvi de localitat, o de dos en cas contrari, excepte aquells casos que hagen de desplaçar-se a Canàries, Illes Balears o Ceuta i Melilla, i en aquest cas el permís podrà ser fins a tres dies (articles 503 i 505 de la Llei Orgànica del Poder Judicial) i es considerarà que cessen en l'antiga destinació amb la data immediatament anterior a la de la seua possessió en la nova plaça de reingrés.
La comunitat autònoma competent, o la gerència territorial que corresponga, concedirà l'excedència d'ofici en el cos de procedència, si aquesta es produeix en un cos al servei de l'administració de justícia, en la destinació del qual es considerarà que cessen amb la data anterior a la de la seua possessió en els cossos de gestió, tramitació o auxili, per tal d'evitar la interrupció en la percepció dels seus havers.
Els funcionaris interins que actualment ocupen les places que han sigut adjudicades, cessaran com a conseqüència de la possessió del titular.
Contra la present Resolució es podrà interposar recurs potestatiu de reposició davant del Ministeri de Justícia, en el termini d'un mes, o contenciós administratiu davant dels jutjats contenciosos administratius de València, en el termini de dos mesos, des de l'endemà de la seua publicació en el Boletín Oficial del Estado.
València, 12 de gener de 2007.- La directora general de Justícia: Patricia Montagud Alario.